[{"text_idx": "#000003", "text": "Cyflogwyr a dysgwyr ledled Cymru\u2019n cael eu hannog i gynnig am Wobrau VQ"}, {"text_idx": "#000006", "text": "Mae entrepreneur llwyddiannus a sefydlodd bedair meithrinfa i blant yn Ne Cymru\u2019n annog dysgwyr a chyflogwyr ar draws y wlad i gynnig am y Gwobrau Cymwysterau Galwedigaethol (Gwobrau VQ) eleni, a lansiodd heddiw (2 Mawrth)."}, {"text_idx": "#000008", "text": "Ers iddi ennill Gwobr VQ haf diwethaf, mae hi wedi sicrhau contract Dechrau\u2019n Deg i agor ei phedwaredd feithrinfa, a honno yn y Barri, gan greu chwe swydd newydd. Mae\u2019r busnes cyfan yn parhau i dyfu, gan fod ganddi bellach weithlu hyfforddedig o 66 o bobl yn gofalu am hyd at 160 o blant y dydd."}, {"text_idx": "#000009", "text": "\u201cMae\u2019r busnes yn parhau i fynd o nerth i nerth ac rwy\u2019n siw\u0302r fod y Wobr VQ wedi ein helpu i ennill contract Dechrau\u2019n Deg,\u201d meddai Jenine. \u201cRydym yn sicr wedi denu cleientiaid newydd o ganlyniad i\u2019r wobr.\u201d"}, {"text_idx": "#000010", "text": "Wrth annog cyflogwyr a dysgwyr ledled Cymru i wneud cais am y gwobrau eleni, meddai: \u201cDoes gennych chi ddim byd i\u2019w golli a phopeth i\u2019w hennill. Mae\u2019n gyfle i gael rhywfaint o werthfawrogiad a chydnabyddiaeth am y gwaith caled rydych chi\u2019n ei wneud."}, {"text_idx": "#000013", "text": "Mae Jenine, sy\u2019n ddyslecsig ac a adawodd yr ysgol gydag ychydig iawn o gymwysterau TGAU, yn teimlo\u2019n angerddol ynghylch dysgu galwedigaethol fel llwybr i fodloni gwir botensial ei staff i ddarparu\u2019r safon ofal uchaf i\u2019r plant sy\u2019n mynychu\u2019r meithrinfeydd. Mae pob aelod o staff naill ai wedi cwblhau neu\u2019n cymryd rhan mewn Prentisiaeth."}, {"text_idx": "#000015", "text": "Rhennir gwobrau eleni\u2019n dri chategori \u2013 cyflogwr y flwyddyn, dysgwr canolradd y flwyddyn a dysgwr lefel uwch y flwyddyn. Mae\u2019r wobr ganolradd ar gyfer dysgwyr gyda chymwysterau hyd at lefel tri, ac mae\u2019r wobr uwch ar gyfer cymwysterau o lefel pedwar ac i fyny."}, {"text_idx": "#000016", "text": "Mae Gwobrau\u2019r Dysgwyr yn cydnabod dysgwyr sy\u2019n dangos dilyniant a rhagoriaeth glir mewn astudiaethau galwedigaethol ac sydd wedi gwneud cyflawniadau sylweddol yn eu maes. Canolbwyntia Gwobr y Cyflogwr ar gyflogwyr sy\u2019n hyrwyddo gwerth cymwysterau galwedigaethol yn y gweithle ac sy\u2019n gwneud gwir gyfraniad at wella sgiliau a chystadleugarwch cenedlaethol."}, {"text_idx": "#000017", "text": "Mae\u2019r gwobrau sydd bellach yn eu 9fed blwyddyn yn olynol, yn cyd-daro a\u0302 Diwrnod VQ ar 8 Mehefin, sef dathliad o gymwysterau galwedigaethol i fyfyrwyr, athrawon, darparwyr hyfforddiant a chyflogwyr."}, {"text_idx": "#000020", "text": "\u201cDefnyddir rhaglenni datblygiad proffesiynol a phersonol ar gyfer staff er mwyn eu galluogi i ddilyn llwybr dysgu i ddiwallu anghenion cwmni\u0308au, cwsmeriaid ac unigolion. Mae gwobrau VQ yn ein helpu i ddathlu\u2019r cyflogwyr a\u2019r dysgwyr hynny yng Nghymru sydd eisoes yn mynd ymhellach o ran datblygu sgiliau a chymwysterau galwedigaethol."}, {"text_idx": "#000021", "text": "\u201cRhaid i ni sicrhau bod cyflogwyr, unigolion a Llywodraeth Cymru\u2019n cydweithio i fuddsoddi yn y sgiliau iawn ar gyfer llwyddiant er mwyn darparu gweithlu o safon fyd-eang i Gymru er mwyn i economi Cymru barhau i dyfu.\u201d"}, {"text_idx": "#000022", "text": "Anogir darparwyr dysgu ledled Cymru i drefnu digwyddiadau rhanbarthol i ddathlu Diwrnod VQ ac ymgysylltu gyda dysgwyr o bob oedran. Nid yw cymwysterau galwedigaethol erioed wedi bod cyn bwysiced i\u2019r economi ac i\u2019r unigolyn, oherwydd maen nhw\u2019n cyflawni\u2019r gweithwyr hyfforddedig, dawnus y mae busnesau\u2019n gweiddi amdanynt ac yn sicrhau bod gan bobl ifanc y sgiliau angenrheidiol i lwyddo ym myd addysg a gwaith."}, {"text_idx": "#000023", "text": "\u00ab ColegauCymru a NTfW yn cyhoeddi trefniadau cydweithio \u2014\nDatblygwr gwefannau talentog yn annog eraill i gystadlu yn WorldSkills y DU \u00bb"}, {"text_idx": "#000025", "text": "Darparwr hyfforddiant mwyaf Cymru yn dathlu 35 mlynedd o lwyddiant\nAdduned Gweinidog am gydraddoldeb i gyrsiau galwedigaethol yn plesio darparwyr hyfforddiant\nCymwysterau Cymru: ymgeisiwch i fod yn arbenigwr pwnc\nSgiliau\u2019r Dyfodol ar gyfer Gweithlu\u2019r Dyfodol"}]